कमलनाथ के एक समर्थक सीहोर के बलवीर सिंह तोमर का कहना है कि उन की कार्यशैली अनूठी है. कमलनाथ कभी किसी को बेइज्जत करने वाली राजनीति नहीं करते. हां, इतना जरूर है कि जिसे किनारे करना होता है उसे वे नजरअंदाज करना शुरू कर देते हैं. कमलनाथ जमीनी नेता हैं और इन दिनों वे छिंदवाड़ा का विकास मौडल जनता के सामने पेश कर रहे हैं. हालांकि, हर कोई जानता है कि वाकई उन के सांसद और केंद्र में मंत्री रहते छिंदवाड़ा चमचमाने लगा है और वहां के लोग कमलनाथ के कामकाज से काफी खुश हैं. 9 बार की जीत इस का सुबूत है.